**JEGYZŐKÖNYVI KIVONAT**

**a Budakörnyéki Önkormányzati Társulás**

**Társulási Tanácsa**

**2020. január 29. napján megtartott**

**rendkívüli ülésének jegyzőkönyvéből**

*A jelen lévő 9 fő társulási tag 9 igen szavazattal, 0 ellenszavazattal, 0 tartózkodással az alábbi határozatot hozta:*

**Budakörnyéki Önkormányzati Társulás Társulási Tanácsának 4/2020. (I. 29.) BÖT. határozata a „Zsámbék-medencei kerékpár-turisztikai hálózat fejlesztése” című tanulmány elkészítéséről**

1. Budakörnyéki Önkormányzati Társulás Társulási Tanácsa 2019. augusztus 02. napján a „Zsámbék-medencei kerékpár-turisztikai hálózat fejlesztése” című tanulmány elkészítésére árajánlatokat kért be. A Társulási Tanács az ajánlatkérést eredménytelennek tekinti, és úgy dönt, hogy a Zsámbéki és Nagykovácsi medence turisztikai vonzerejének növelése és a kerékpár hálózat fejlesztése érdekében a „Zsámbék-medencei kerékpár-turisztikai hálózat fejlesztése” című tanulmány elkészítésére új ajánlatokat kér be a mellékelt árajánlatkérő alapján.
2. Budakörnyéki Önkormányzati Társulás Társulási Tanácsa felkéri az elnököt, hogy a beérkezett árajánlatokat terjessze a társulási tanács márciusi ülése elé.

**Felelős**: dr. Győri Ottilia elnök

**Határidő**: 1. pont: azonnal

2. pont: 2020. márciusi tanácsülés

**dr. Győri Ottilia**

**elnök**